text: [{"text_idx": "#000001", "text": "Nu\u0301 dystarskra\u0301in er t\u00f8tt og str\u00e6vin, hev\u00f0i Dan valt at gera fleiri broytingar a\u0301 li\u00f0num i\u0301 mun til teir ellivu, sum byrja\u00f0u inni mo\u0301ti KI\u0301 leygardagin."}, {"text_idx": "#000005", "text": "I\u0301 fo\u0301tbo\u0301lti r\u00e6\u00f0ur um at gagnny\u0301ta t\u00e6r go\u0301\u00f0u l\u00f8turnar. Men ta\u00f0 megna\u00f0u vit ikki, og so hendi ta\u00f0, sum ikki ma\u0301tti henda."}, {"text_idx": "#000006", "text": "Vertirnir h\u00f8vdu annars ikki veri\u00f0 i\u0301 n\u00e6r na\u0301mind okkara ma\u0301li, men eftir go\u0301\u00f0um ha\u0301lvum ti\u0301ma var\u00f0 long sending send mo\u0301ti okkara brotsteigi. Vandi to\u0301ktist ikki vera a\u0301 fer\u00f0, men ta\u0301 Mattias lat bo\u0301ltin fara, rann mo\u0301tsp\u00e6larin seg inn i\u0301 beinini a\u0301 passiva ma\u0301lverjanum, og eftir umhugsunarti\u0301\u00f0 valdi do\u0301marin at d\u00f8ma brotsspark. O\u0301skiljandi fyri okkum, men har vendist ikki, og hesa fer\u00f0 Mattias ikki vart fyri royndini u\u0301r ellivu metrum, so sum hann annars plagar at gera."}, {"text_idx": "#000008", "text": "Ta\u00f0 gj\u00f8rdu vit eisini eftir ste\u00f0gin, men frustratio\u0301nirnar um vantandi u\u0301rt\u00f8kuna to\u0301ktust seta si\u0301ni spor. Eftir einum ti\u0301ma hev\u00f0i Dan s\u00e6\u00f0 no\u0301g miki\u00f0, og ein tri\u0301dupult u\u0301tskifting to\u0301ktist fa\u0301a meira fer\u00f0 a\u0301. Ta\u00f0 bragda\u00f0i eisini loksins, ta\u0301 sto\u0301rt korter var eftir. Taufee, sum stri\u0301ddist o\u0301troyttiliga i\u0301 h\u00f8gru, sendi inn til Benjamin. Aftur hev\u00f0i ma\u0301lverjin eina go\u0301\u00f0a fo\u0301tparadu, men hesa fer\u00f0 kom hon beint til Bjarka, sum vi\u00f0 si\u0301num fjo\u0301r\u00f0a ma\u0301li i\u0301 a\u0301r sendi okkum a\u0301 sigursko\u0301s."}]